Butterfly

* Splash art
* โมเดล
* Splash art ใหม่
* โมเดลใหม่

**Butterfly** (บัตเตอร์ฟลาย) **Death's Whisper** เป็นหนึ่งในฮีโร่ 20 ตัวแรกของเกม Arena of Valor ตำแหน่งแอสซาซิน

## เนื้อเรื่อง

"หลังจากสงครามจบลงแล้ว เจ้าคิดจะทำอะไรต่อล่ะ?" ดาบสีชาดเปล่งประกายแสงที่อบอุ่น ท่ามกลางราตรีสุดหนาวเหน็บ

"มันไม่ง่ายเลยสำหรับคนอย่างข้าที่เกิดและเติบโตขึ้นมาจากการฆ่าเพื่อที่จะมีชีวิตรอดในแต่ละวัน ข้าไม่เคยมีเวลาจะคิดเรื่องอื่นใดเลยด้วยซ้ำไป"

เสียงอันเย็นยะเยือกเปล่งออกมาจากมุมมืด โทนเสียงนั้นคมชัด Butterfly เป็นทหารรับจ้างที่ถูกฝึกมาให้รู้จักการผ่อนคลายความเหนื่อยล้าทางกายภาพในสภาวะสงครามที่ยาวนาน เธอไม่เคยเป็นเผยนามที่แท้จริงของตน มีเพียงสมยานามที่ถูกตั้งให้โดยสมาคมทหารรับจ้างที่เธอสังกัดอยู่ Butterfly ถูกเลี้ยงดูโดยทหารรับจ้างมาตลอดชีวิต พวกเขาฝึกทักษะการต่อสู้ให้เธอมาตลอดช่วงชีวิตของเธอ จนกระทั่งเธอเติบโตมากพอที่จะเข้าร่วมสมาคมได้ เธอได้รับมอบหมายภารกิจต่างๆ นาๆ จากสมาคม โดยทุกครั้งที่เธอทำภารกิจสำเร็จ เงินตอบแทนจะต้องถูกแบ่งครึ่งนึงให้แก่สมาคมเป็นค่าตอบแทนสำหรับการเลี้ยงดูตั้งแต่เด็ก

วันหนึ่ง Butterfly ได้รับมอบหมายภารกิจให้ไปปกป้องบุตรสาวแห่งตระกูล Rose นามว่า Astrid ในภารกิจนั้น Butterfly จะต้องปลอมตัวเป็นทั้งสาวใช้ และสตรีชั้นสูงเพื่อให้สามารถปกป้องบุตรสาวตระกูล Rose ได้ทันท่วงที หาก Butterfly ไม่ได้คำนึงถึงผลตอบแทนที่มากโขนั้น บางทีเธออาจจะไปรับงานที่น่าตื่นเต้นกว่านี้เช่นการล่าสัตว์ลึกลับหรือไม่ก็การลอบสังหารหัวหน้าโจร หรืออะไรก็ได้ที่ดีกว่าการต้องมานั่งฟังเหล่าสตรีชั้นสูงพล่ามเรื่องชาวบ้านชาวช่องไปวันๆ ทุกคืน

แต่อย่างไรก็ตาม ดูเหมือนว่างานนี้ก็อาจจะไม่ได้น่าเบื่อสำหรับเธอไปซะทีเดียว มันทำให้ความรู้สึกมีแรงกระตุ้นของเธอกลับมา ที่จริงต้องบอกว่ามันมากกว่าเดิมเสียอีก เมื่อครั้งเธอได้เผชิญหน้ากับ Arduin หัวหน้าอัศวินผู้แปรพักต์ ผู้มอบความพ่ายแพ้ให้แก่เธอ เมื่อบิดาและพี่ชายถูกสังหาร บ้านเกิดที่เติบโตมาก็ถูกห้อมล้อมด้วยศัตรู สาวน้อย Astrid แบกรับเกียรติยศแห่งตระกูล Rose ออกไปสู้รบอย่างกล้าหาญ และด้วยภารกิจปกป้องนั้น ทำให้ Butterfly ต้องออกไปสู้เคียงบ่าเคียงไหล่กับ Astrid ด้วย ทั้ง 2 สามารถฝ่าฟันและโค่นศัตรูได้ แม้ร่างกายจะเต็มไปด้วยบาดแผลก็ตาม ในกรณีนี้ Butterfly สามารถยกเลิกภารกิจนี้ได้ด้วยเหตุผลว่า “ภารกิจไม่ตรงตามจุดประสงค์เดิม” แต่ด้วยคำขอร้องจากตระกูล Rose ให้ทำภารกิจต่อ โดยหวังว่า Butterfly จะสามารถปกป้อง Astrid ได้ในสนามรบ ทำให้ Butterfly ตัดสินใจสานต่องานของเธอต่อไป แม้ระดับความยากของภารกิจจะเปลี่ยนเป็นระดับ “มหากาพย์” ก็ตาม

“ไม่มีคำว่าหนีในพจนานุกรมของข้า”

## ข้อมูลขั้นสูง

* ไม่เคยทำภารกิจล้มเหลวแม้แต่ครั้งเดียว

* มักจะเขินจนหน้าแดงเวลาใส่กระโปรง

* ไม่อยากเต้นอีกเพราะเหยียบเท้า Astrid บ่อยเกินไป

* มีเงินเก็บเยอะมาก เพราะไม่เคยใช้เลย

* มีรายชื่อของคนที่อยากสังหารอยู่

## ความสัมพันธ์

* **Violet - เพื่อนสนิท:** แม้ Violet จะเพิ่งเข้าร่วมกับทหารรับจ้างได้ไม่นาน แต่ก็สามารถไล่ตามอันดับของ Butterfly ได้อย่างรวดเร็ว แต่เธอไม่ได้ใส่ใจอะไร เพราะ Butterfly รู้ว่าแค่ลุยภารกิจทั้งหมดก็สามารถทิ้งห่างได้ง่ายๆ แล้ว

* **Astrid - ผู้ว่าจ้าง:** Butterfly ถูกว่าจ้างโดยขุนนางตระกูล Rose เพื่อเป็นองค์รักษ์ให้แก่ Astrid แต่หลังจากทั้งคู่ได้ผ่านอะไรด้วยกันมามากมาย ทำให้ Astrid รู้สึกได้ถึงสิ่งต่างๆ ตอนนี้ทั้งสองคือเพื่อนที่พร้อมจะตายแทนกันได้

* **Florentino - ลูกเศรษฐี:** Astrid เคยพา Butterfly ไปงานเลี้ยง มันเป็นครั้งแรกที่ Butterfly ได้สวมกระโปรง และตอนนั้นเอง Florentino ได้เห็นข้าและพยายามจะเข้ามาจึบ ตั้งแต่นั้นมา Florentino ก็อยู่ในอันดับแรกของรายชื่อคนที่อยากฆ่าทิ้ง

## เนื้อเรื่องเสริม

ทหารรับจ้างมือหนึ่ง

"นี่น่ะเหรอ คนที่พวกเจ้าแนะนำมา" ขุนนางแห่งตระกูล Rose มองเด็กสาวที่ยืนตรงหน้า เธอเป็นสาวสวยที่มีนัยน์ตาสีฟ้า ผมสีทอง

"ถ้าฝึกฝนซักหน่อย น่าจะเป็นสาวใช้ที่ดีได้ ตัวบางๆ แบบนี้ ถ้าเจออันตรายจริงๆ เข้า จะปกป้องคนอื่นได้ยังไงกัน เอาตัวเองยังรอดยากเลยมั้ง"

"นี่คือ Butterfly ทหารรับจ้างที่ทางเราฝึกฝนมาเป็นอย่างดีครับ" เจ้าหน้าที่ผู้รับผิดชอบดูแลพูดด้วยวาจาเคารพ เหมือนเขาจะเห็นความกังวลของขุนนางผู้นี้

"ตามที่เราเคยตกลงกันไว้ ท่านมีสิทธิ์ใช้วิธีใดก็ได้เพื่อทดสอบความสามารถของผู้สมัครครับ"

"เรื่องนั้นไม่ต้องเป็นห่วง Astrid หลานสาวของข้ามีวิธีอยู่แล้ว"

"จะต้องสู้เลยหรอ? Butterfly ส่งสายตาสงสัยไปหาเจ้าหน้าที่

"ไปตายดาบหน้าก็แล้วกัน" เสียงของเจ้าหน้าที่ฟังไม่ออกว่าอยู่ในอารมณ์ไหน แต่เขามั่นใจในตัว Butterfly "เบาได้เบานะ เดี๋ยวนางเจ็บจริง ซวยกันหมด"

Butterfly เบะปากแล้วคิดในใจว่า... "เจอหน้ากันครั้งแรก ถึงแม้มันจะเป็นคำสั่งของนายจ้าง ให้มาต่อสู้คนที่ปกป้องเนี่ยนะ มันก็แปลกอยู่ดี"

Butterfly มองเห็น Astrid ผู้ที่เป็นทั้งคู่ต่อสู้ในตอนนี้ และเป็นคนที่เธอได้รับมอบหมายให้ปกป้องในอนาคต แต่เมื่อเห็น Astrid จับดาบ ความรู้สึกประหลาดทั้งหมดที่เกิดขึ้น ได้หายไปทันที Astrid ฟาดฟันดาบในมือ ทิ้งรอยแดงไว้บนอากาศ

"ฝีเท้าแน่น โจมตีแม่น สมแล้วนะครับที่เป็นผู้สืบทอดของตระกูลดัง" เจ้าหน้าที่กล่าวชมอยู่ข้างสนามประลอง

"นี่แค่เพิ่งเริ่มต้นเอง คงจะต้องฝึกฝนอีกเยอะอ่ะนะ"

ขุนนางแห่งตระกูล Rose แลดูภาคภูมิใจ แต่ถ้าเทียบกับตัวหลานสาวที่รักแล้ว เขาแลดูพอใจกับ Butterfly เสียมากกว่า กระบวนท่าโจมตีของ Butterfly ต่างจากการออกดาบแบบซึ่งๆ หน้าของ Astrid มากเธอควงดาบได้อย่างสวยงามเหมือนผีเสื้อที่โบยบิน ผู้คนที่ยืนดูไม่สามารถตามทางของเธอทัน โดยเฉพาะ Astrid ที่กำลังอยู่ในการต่อสู้ จังหวะที่ Butterfly ควงดาบ ทำให้ Astrid แอบนึกถึง Florentino ผู้เป็นอาจารย์วิชาฟันดาบของเธอ แต่กระบวนท่าของเขาไม่ได้ซับซ้อนเหมือนของ Butterfly เขาจะเลี้ยงจังหวะฝีเท้ามากกว่า แต่ส่วนของ Butterfly เป็นการชำนาญด้านการใช้ดาบ

"หากมองตามดาบของเธอไม่ทัน ก็คงรับมือไม่ได้แน่ ถ้างั้นคงต้องเริ่มบุกก่อนสินะ"

เมื่อดาบ Embertrail ออกจากฝัก Astrid ไม่รอช้า เธอหมุนเองบางๆ ของเธอเพื่อเปลี่ยนองศาการโจมตี จากการฟันดาบตรงๆ มาเป็นการตวัดดาบแนวขวาง ดาบแดงของ Astrid ฟันไปหา Butterfly ที่เพิ่งหลบการโจมตีครั้งแรก

"โอกาสมาถึงแล้ว"

Butterfly คิดในใจ ท่าทางการโจมตีของ Astrid เริ่มออกนอกทิศทางเพราะเร่งจะคว้าชัยชนะ ทั้งหมดนี้กลายเป็นโอกาสโจมตีให้กับ Butterfly และในที่สุด butterfly ก็หยุดการรำดาบสีเงินอย่างพลิ้วไหว เธอเปลี่ยนท่าทางสง่าราวกับผีเสื้อ มาเป็นนก Petrel ที่ดุร้ายดั่งพายุ ดาบนั้นพุ่งตรงมาที่ลำคอของ Astrid พร้อมกับเสียงเสียดสีกับอากาศ ขุนนางแห่งตระกูล Rose กำมือแน่น พยายามห้ามตัวเองมิให้ส่งเสียงยกเลิกการประลอง

"ไม่ต้องเป็นห่วงครับท่านเอิร์ล เธอรู้อยู่ว่าควรจะทำอะไร"

เจ้าหน้าที่ให้ใจเย็นลง แต่ไม่รู้ว่าท่านที่กำลังจดจ่อกับการต่อสู้นั้นได้ยินหรือไม่ การต่อสู้ของนักดาบจะตัดสินใจเพียงเสี้ยววินาที ในขณะที่คนดูกำลังกังวลนั้น สถานการณ์ในสนามก็เกิดการเปลี่ยนแปลงอีกครั้ง เมื่อ Astrid รู้ว่าดาบของ Butterfly จะมาถึงคอของตน เธอจึงรีบตัดสินใจหักข้อมือ และตั้งดาบ Embertrail เพื่อกันดาบของ Butterfly กระบวนท่า Whirlwind ของ Butterfly ที่ไม่ได้ใส่แรงเต็มร้อย แต่เธอกลับอาศัยจังหวะนั้น เพิ่มจังหวะแทงขึ้นอีก 2 ครั้ง องศาการใช้ดาบที่แปลกประหลาด ทำให้ Astrid ใจคอไม่ดี แต่อย่างไรก็ตาม นี่เป็นเพียงการต่อสู้เพื่อทดสอบฝีมือ มิใช่การต่อสู้เพื่ออยู่รอด ดังนั้น ถึงแม้ Astrid อยากจะเอาชนะ แต่เธอก็ไม่จะอยากใช้วิธีที่ทำให้ทั้งคู่อาการสาหัส

"ถ้าป้องกันไม่ได้ ก็คงต้องถอยมาตั้งหลักใหม่"

ฝีเท้าที่ถูกฝึกสอนโดยอาจารย์ Florentino กลับใช้ได้ดีในตอนนี้ Astrid อาศัยแรงลมจากการฟันดาบของ Butterfly เดินแนวราบไปหลายสเต็ป ในที่สุดเธอก็สามารถออกห่างจากระยะการโจมตีของ Butterfly ได้ "แต่มันยังไม่จบ"

"นี่มันอะไรกัน?!"

ดาบเงินของ Butterfly ถูกโยนออกมาจากระยะแขนที่เอื้อมถึง และยังคงโจมตี Astrid อย่างต่อเนื่อง Astrid จึงต้องทำตามสัญชาตญาณ ในใจเธอคิดว่าไหนๆ ก็ไม่รอดแล้ว คงจะต้องใช้ส่วนไหล่รับดาบแทน แต่แล้ว มือของ Butterfly ตามมาเร็วกว่าความไวของดาบ ในขณะที่ท่านเอิร์ลกำลังเอ่ยปากพูดอะไรบางอย่าง ดาบสีเงินที่ร่ายรำด้วยความเร็วสูงนั้นกลับมาอยู่ในมือของ Butterfly อีกครั้ง และหยุดที่ตรงหน้าอกของ Astrid

"ยอดเยี่ยม! ยอดเยี่ยมที่สุด!"

ท่านเอิร์ลเริ่มปรบมือเป็นคนแรกหลังจากหายตะลึง ไม่แน่ใจว่าเขาตบมือเพราะความชื่นชม หรือพยายามกลบความตกใจกันแน่ เจ้าหน้าที่แม้จะยังยืนหน้านิ่ง แต่ในใจของเขาก็แอบหวั่นเช่นกัน ถึงแม้เขาจะมั่นใจในตัวของทหารรับจ้างที่ถูกฝึกฝนมาเป็นอย่างดี แต่จากเอกสารประวัติส่วนตัวของ Butterfly แล้ว ดูเหมือนว่าเธอจะถนัดการลอบสังหารเป็นที่สุด พอนึกถึงอีกทีก็เหงื่อตกเหมือนกัน ถ้า Butterfly คิดจะฆ่าหลานสาวที่รักของท่านเอิร์ลขึ้นมา ได้ววยกันทั่วหน้าแน่ๆ แต่ดูจากผลในวันนี้ ทุกอย่างก็ยังเป็นไปได้ด้วยดี กลางสนามประลอง Butterfly และ Astrid ต่างเก็บอาวุธของตนเข้าที่ และทั้งสองจับมือที่เปื้อนเหงื่อของอีกฝ่ายไว้แน่น

"ต่อจากนี้ไป ชีวิตของท่าน ก็คือชีวิตของข้า"

---จบ---

## ชีวประวัติ

เธอกำพร้าพ่อแม่แต่สมัยทารก เธอถูกเลี้ยงดูโดยสมาคมทหารรับจ้าง หลังจากที่โตมาแล้วสอบผ่านเกณฑ์คัดเลือก เธอก็กลายเป็นทหารรับจ้างเต็มตัว และได้รับฉายาว่า "Butterfly" ตามกฎของสมาคม Butterfly จะต้องทำงานให้กับสมาคมในฐานะทหารรับจ้าง เธอจะต้องแบ่งเงินครึ่งนึงที่ได้จากการว่าจ้างให้กับสมาคม เพื่อชดใช้เงินที่สมาคมลงทุนปลูกฝังตัวของเธอ สัญญานี้จะสิ้นสุดเมื่อเธอชดใช้เงินทั้งหมดครบ และจะกลายเป็นทหารรับจ้างอิสระหรือไปทำอาชีพอื่น ตั้งแต่ Butterfly เริ่มเป็นทหารรับจ้าง เธอได้ปฏิบัติหน้าที่เกรด A ได้สำเร็จถึง 10 ครั้ง และเกรด S 1 ครั้ง เธอยังไม่เคยล้มเหลวจากการปฏิบัตหน้าที่แม้แต่ครั้งเดียว จึงกลายเป็นตัวเลือกคิวทองในกลุ่มทหารรับจ้าง ครั้งนั้นที่ปฏิบัติหน้าที่เกรด S จริงๆ เธอทำได้สำเร็จโดยมิได้ตั้งใจ ซึ่งเรื่องมีอยู่ว่า ครั้งหนึ่งเธอได้รับการว่าจ้างจากท่านเอิร์ลแห่งตระกูล Rose หน้าที่ของเธอคือปลอมตัวเป็นสาวใช้ของ Astrid ผู้เป็นหลานสาวคนเล็กของท่านเอิร์ล และดูแลความปลอดภัยของเธอ แต่เนื่องจากมีกองทัพมาโจมตีหน้าเมือง ทำให้ Butterfly ตัดสินใจออกรบพร้อมกับ Astrid แล้วบังเอิญได้รับชัยชนะ จึงทำให้สมาคมได้เลื่อนขั้นการจึงจากเดิมเกรด B เป็น เกรด S และทำให้เธอมีรายการปฏิบัติหน้าที่เกรด 8 ในประวัติทำงาน ในปัจจุบัน Butterfly ก็ยังคอยรับการกิจและความท้าทายใหม่ตลอดภายในอาณาจักร Norman

## เนื้อเรื่องเก่า

Butterfly เธอกำลังสูดลมหายใจลึกและทำจิตใจให้สงบ ภารกิจในครั้งนี้ของเธอคือการค้นหาศัตรูและสังหารพวกมาในทางเดินที่มืดและแคบ เป้าหมายสามารถหนีรอดไปได้ทุกเมื่อแต่เธอเองก็ตามเตอทุกครั้ง โคมไฟฟักทองฮาโลวีนถูกแขวนอยู่หน้าประตูบ้านเพื่อเฉลิมฉลองเทศกาลของเหล่าปีศาจ พวกมันช่างดูเหมาะสมราวแขวนไว้เพื่อเหตุการณ์นี้โดยเฉพาะ Butterfly มีสัญชาตญาณที่ฉับไว เมื่อประตูบานหนึ่งถูกปิดล็อคและมีแสงสลัวลอดออกมาจาก ช่องประตู หลอกให้ผู้นั้นไปมาเชื่อว่าไม่มีผู้ใดอยู่ในบ้านหลังนี้ เธอจะเคลื่อนตัวเข้าไปใกล้ประตู ทันใดนั้นเอง มีร่างร่างหนึ่งก็ค่อยๆ ปรากฏตัวขึ้นมาจากเงามืดดังที่เธอได้คาดการณ์เอาไว้ เป้าหมายเห็นเธอพร้อมกับที่ตัวเองก็เห็นเขา เขาเหวี่ยงมีดล่าสัตว์ขนาดใหญ่ และเดินเข้ามาอย่างดุดัน

"มีดอันใหญ่ของเจ้าน่ะ ข้าจะเก็บไว้เป็นรางวัลก็แล้วกันนะ"

ด้วยความที่เธอได้ถูกฝึกฝนมานาน Butterfly จึงมีฝีมือในการใช้มีด เมื่อเป้าหมายเดินเข้ามาในระยะสังหารของเธอ เหตุการณ์ก็จะจบลงอย่างรวดเร็ว มีดถูกเสียบและถูกชักออกมา

"เป้าหมายถูกเก็บแล้ว ภารกิจสำเร็จ"

## สกิล

### สกิล 1

 2
 3
 4
 5
 6

### สกิลอัลติเมท

 2
 3

## แนะนำ

### ไอเทม

Soulreaver
Gilded Greaves
Spear of Longinus
Omni Arms
Fenrir's Tooth

Leviathan
Broken Spears

### รูน

**LV 3: Onslaught**
พลังโจมตี: +2
เจาะเกราะ +3.6
**LV 3: Assassinate**
พลังโจมตี +1.6
ความเร็วโจมตี +1%

**LV 3: Dragon's Claw**
พลังโจมตี +0.9
เจาะเกราะ +6.4

### พลังแฝง

**Devourer**
หลังจาก Kill หรือ Assist จะฟื้นฟูพลังชีวิต 9% และมานา 15%
**Deadly Claw**
ได้รับโบนัสพลังโจมตี 12-40 และ พลังเวท 18-60
**Curse of Death**

**Axe of Sacrifice**
สร้างความเสียหายเพิ่มขึ้น 3% และได้รับความเสียหายแรงขึ้น 2% (ฮีโร่ระยะใกล้ 1%)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)

## บทพูด

> บทพูดของสกินอื่น ดูที่: Butterfly/บทพูด
>
>

### เลือกฮีโร่

* **Kill everyone:** ฆ่า ให้หมด

* **Sharp knife finish the job:** มีดคมๆ ก็ปิดงานได้

* **Agent on assignment:** เอเจนต์ พร้อมรับคำสั่ง

* **Look at this pretty blade:** ดูดาบเล่มงามนี้ซิ

* **Only sharp blade finish the job:** แค่ดาบคมๆ ก็ปิดงานได้

* **Got a new contract for me?:** มีภารกิจใหม่ให้ฉันแล้วหรอ?

### เกิดใหม่

* **What are my orders?:** คำสั่งของฉันคืออะไร

* **Min chongharan iwing** (มิน ชองฮาราน อีวิง): **We stronger together:** รวมกันเราอยู่

* **Shinizu ba vawhor!** (ชีนีซู บา วาวฮอร์!): **Adapt and overcome!:** ปรับตัวและก้าวข้ามขีดจำกัด!

* **Min naho n'athaparan ivawbanan** (มิน นาโฮ นาธาพารัน อีวาวบานาน): **We were made to survive:** เราเกิดมาเพื่ออยู่รอด

### ปกติ

* **Just one knife? I can't work like this:** แค่มีดเล่มเดียว? ฉันทำงานไม่ได้หรอกแบบเนี้ย

* **It's over, time to die:** มันจบแล้ว ถึงเวลาตาย

* **I am a shadow:** ฉันคือเงามืด

* **My blade quivers:** ดาบของฉันกระหายแล้ว

* **Death, You never see it coming:** ความตาย แกไม่รู้หรอกตอนมันจะมา

* **Just die already:** รีบๆ ตายไปซะทีจะได้ไหม

* **My blade cuts deep:** ดาบฉันแทงลึกนะ

### ใช้สกิล

* **Hush now:** เงียบได้แล้ว

* **Prey acquired:** ได้รับเหยื่อแล้ว

* **I'm ready for you:** ข้าพร้อมสำหรับเจ้าแล้ว

* **I am the blade:** ข้าคือคมมีด

### ตาย

* **You'll never escape the shadows...:** เจ้าหนีความมืดไปไม่พ้นหรอก...

### ได้ First Blood

* **Heh, I'm a natural:** หึ ฉันเก่งโดยธรรมชาติ

### สังหารต่อเนื่อง

* **No one left alive:** ไม่รอดซักราย

* **Alright, I'm ending this now:** เอาล่ะ ฉันจะจบเรื่องนี้แล้ว

### ยั่วยุ

* **This will hurt only for a second:** มันจะเจ็บแค่เพียงวินาทีเดียวเท่านั้น

* **Just die already!:** รีบๆ ตายไปซะทีจะได้ไหม!

## การปรับสมดุล

### 13 มิ.ย. 2017

* สกิลติดตัว: Assassin
	+ ฟื้นฟูพลังชีวิต: 8% → 12%

* สกิลที่ 2: Sword Propel
	+ สร้างความเสียหาย: 390/440/490/540/590/640 (+115% AD) → 390/440/490/540/590/640 (+125% AD)
	+ คูลดาวน์: 9.6/8.8/8/7.2/6.4/5.6 วิ → 8.6/8/7.4/6.8/6.2/5.6 วิ

* สกิลที่ 3: Backstab
	+ สร้างความเสียหายทางกายภาพ: 450/640/830 (+150% AD) → 450/640/830 (+160% AD)

## แกลเลอรี่

### Splash art

DefualtDefualt (โมเดลใหม่)SailorAcademyCyberpunkTechnobladeDark WarriorFrozen BladeThe PhoenixKingdom Guardian: SwanLightning Flash AsunaStacia Asuna
### โมเดล

DefualtDefualt (แพทช์ 2.0)Defualt (โมเดลใหม่)SailorAcademyCyberpunkTechnobladeDark WarriorFrozen BladeThe PhoenixKingdom Guardian: SwanLightning Flash AsunaStacia Asuna
### วีดีโอ

Garena RoV - Butterfly New Skin- Cyberpunkเล่นอย่าง Pro EP.42 กิตงาย สอนเล่น Butterfly ใน 9 นาที !!-2Butterfly โฉมใหม่! ไฉไลกว่าเดิม!!!ขอพลังจงสถิตอยู่กับ Caldavar!!!ศิษย์นั้นย่อมไปได้ไกลกว่าอาจารย์ - Dark Warrior Butterfly เร็วๆนี้Butterfly New Epic Skin- Dark WarriorButterfly New Skin- Frozen Bladeเปลวเพลิงแห่งความพิโรธ ! พบกับ The Phoenix Butterfly เร็ว ๆ นี้ !!!The Phoenix Cinematic - จอมกระบี่วิหคเพลิงSKIN Spotlight - The Phoenix Butterflyเล่นอย่างโปร 2020 EP.1 - "กิตงาย" สอนเล่น Butterfly !-2SKIN Spotlight - Kingdom Guardian - Swan ButterflySKIN Spotlight - Lightning Flash AsunaButterfly - HERO Spotlight ภาคเหนือ - RoV Design Contest

## เกร็ดความรู้

* Butterfly มีชื่อเรียกภาษาไทยแบบน่ารักๆ ว่า **เนยบิน** หรือ **น้องเนย** ซึ่งมาจากการแปลแบบตรงๆ ของคำว่า Butterfly (เนย) และ Fly (บิน)

* ใน Cinematic Trailer ของเกม RoV แบบที่ใช้ CG นั้น เวอร์ชั่นก่อนจะมี Butterfly อยู่ด้วย แต่ต่อมาถูกตัดออกไป เพราะผิดหลักการของเกมที่ทีมนึงต้องมี 5 คน (ตอนท้ายมี Batman เข้ามาด้วย)

* สกิน Sailor และ Academy ของ Butterfly เป็นโมเดลของตัวละคร **Blade** (刀锋, Dāofēng) จากเกม **Age of Gunslingers** (枪神纪, Qiāng shén jì) ที่ TiMi Studio Group เคยได้เป็นแผนกพัฒนาก่อนหน้านี้

* สกิน Academy ของ Butterfly นับเป็นสกินใหม่สกินแรกของ RoV และยังเป็นสกินระดับ Epic สกินแรกอีกด้วย

* Butterfly เป็นหนึ่งในสามฮีโร่ที่มีสกินมากที่สุดร่วมกับ Violet และ Airi

## อ้างอิง

1. ↑ https://www.facebook.com/ROVTH/posts/911741238989326
2. ↑ https://www.facebook.com/ROVTH/posts/694031750760277/
3. ↑ https://www.facebook.com/ROVTH/posts/761917517305033/
4. ↑ https://www.facebook.com/ROVTH/posts/859929767503807/
5. ↑ https://www.facebook.com/ROVTH/posts/1003338836496232
6. ↑ https://www.facebook.com/ROVTH/posts/1173792929450821/
7. ↑ https://www.facebook.com/ROVTH/posts/1550118341818276
8. ↑ https://www.facebook.com/ROVTH/posts/1656310847865691/
9. ↑ https://www.facebook.com/ROVTH/posts/1721081821388593/
10. ↑ https://web.facebook.com/ROVTH/posts/1885176064979167/

แทงค์
ไฟต์เตอร์
แอสซาซิน
เมจ
แครี่
ซัพพอร์ต